CELEX: 62013CN0006
Language: da
Date: 2013-01-04 00:00:00
Title: Sag C-6/13 P: Appel iværksat den 4. januar 2013 af IDT Biologika GmbH til prøvelse af dom afsagt af Retten (Anden Afdeling) den 25. oktober 2012 i sag T-503/10, IDT Biologika GmbH mod Europa-Kommissionen

13.4.2013   
            
            
               DA
            
            
               Den Europæiske Unions Tidende
            
            
               C 108/14
            
         Appel iværksat den 4. januar 2013 af IDT Biologika GmbH til prøvelse af dom afsagt af Retten (Anden Afdeling) den 25. oktober 2012 i sag T-503/10, IDT Biologika GmbH mod Europa-Kommissionen
   (Sag C-6/13 P)
   2013/C 108/29
   Processprog: tysk
   
      Parter
   
   
      Appellant: IDT Biologika GmbH (ved advokaterne R. Gross og T. Kroupa)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom af 25. oktober 2012 i sag T-503/10, der blev meddelt sagsøgeren/appellanten ved telefax den 26. oktober 2012, ophæves.
            
         
               —
            
            
               Afgørelsen, der blev truffet den 1. september 2010 af EU’s delegation i Republikken Serbien, og hvorved der blev givet afslag på det bud, der blev afgivet af IDT Biologika GmbH inden for rammerne af udbudsproceduren EuropeAid/129809/C/SUP/RS om levering af rabiesvaccine til ministeriet for landbrug, skovbrug og vandforsyning i Republikken Serbien for så vidt angår parti nr. 1, og tildeling af buddet til et konsortium af forskellige virksomheder under ledelse af »Biovet a.s.«, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Retten begik en retlig fejl, idet den i forbindelse med den anfægtede afgørelse forkastede appellantens påstande.
   Den skønsmæssige afgørelse, som Europa-Kommissionen, der var sagsøgt i sagen, skulle træffe inden for rammerne af den omstridte udbudsprocedure, blev — i faktisk og teknisk henseende — ikke truffet på en måde, der ikke giver anledning til påtale.
   Navnlig lagde Retten fejlagtigt til grund, at Bioveta a.s. i forbindelse med udbudsproceduren havde ført bevis for det udbudte produkts sikkerhed i form af samstemmende nationale tilladelser, og at særskilte tests på primater med henblik på at bevise, at det udbudte produkt var uskadeligt for mennesker, ikke var nødvendig.
   Desuden har Bioveta a.s. ikke bevist, at dens vaccine ikke er baseret på den oprindelige, men derimod på en modificeret SAD-Bern virusstamme.